laion/Wikipedia-Exotic huggingface dataset:
סטיב בארון

סטיבן בארון (באנגלית: Steve Barron; נולד ב-4 במאי 1956) הוא במאי וידאו קליפים וקולנוע אירי-בריטי. הוא ידוע בעיקר בזכות בימוי הקליפים של השירים "Billie Jean" של מייקל ג'קסון, "Summer of '69" ו-"Run to You" (אנ') של בריאן אדמס, "Money for Nothing" של דייר סטרייטס, "Electric Avenue" (אנ') ו-"I Don't Wanna Dance" (אנ') של אדי גרנט (אנ'), "Let's Get Rocked" (אנ') של דף לפרד, "Going Underground" (אנ') של הג'אם, "Don't You Want Me" של The Human League ‏, "Baby Jane" של רוד סטיוארט, "Pale Shelter" (אנ') של טירז פור פירז, "Africa" של טוטו ו-"Take on Me" של א-הא. הקליפים של "Take on Me" ו-"Billie Jean" זכו כל אחד ליותר ממיליארד צפיות ביוטיוב. בארון גם ביים כמה סרטים, כולל "צבי הנינג'ה" (1990), "תופסים ראש" (אנ') (1993), "הרפתקאות פינוקיו" (1996) ו"מייק באסט: מנהל את אנגליה" (אנ') (2001). אתר האינטרנט הרשמי של סטיב בארון סטיב בארון, ברשת החברתית אקס (טוויטר) סטיב בארון, במסד הנתונים הקולנועיים IMDb (באנגלית) סטיב בארון, באתר AllMovie (באנגלית) סטיב בארון, באתר Rotten Tomatoes (באנגלית) סטיב בארון, במסד הנתונים הקולנועיים KinoPoisk (ברוסית) סטיב בארון, באתר MusicBrainz (באנגלית) סטיב בארון, באתר Discogs (באנגלית) סטיב בארון, באתר Genius מדיה וקבצים בנושא סטיב בארון בוויקישיתוף
תעלת המים פיינה

תעלת המים פיינה (בפינית: Päijännetunneli) היא מנהרה תת-קרקעית באורך של 120 קילומטר בתחומי פינלנד הדרומית. היא משמשת להובלת מים למילוי צורכי למעלה ממיליון תושבי מטרופולין הלסינקי, בירת המדינה. המנהרה נחצבה בסלע, בעומק של כ-30 עד 100 מטר מתחת לפני הקרקע. זוהי מנהרת המים השנייה באורכה בעולם. תוואי המנהרה משתרע בקירוב מצפון-מזרח לדרום-מערב, עד להלסינקי שעל חוף הים הבלטי. פתח המנהרה מצוי בחלקו הדרומי של אגם פיינה (אנ'), האגם השני בגודלו במדינה, ששטח פניו הוא 1,080 קילומטר רבוע. משם זורמים המים דרומה בשיפוע בהשפעת כוח הכובד, ללא צורך במתקני שאיבה. המנהרה מסתיימת במאגר סילוולה (Silvola), ששטחו כחצי קילומטר רבוע. משם נשאבים המים למפעלי טיפול. הטיפול הנדרש הוא מינימלי שכן איכות המים בפתח המנהרה היא ברמה גבוהה. למנהרה יש שטח חתך של 16 מטר מרובע והיא גבוהה דיה כדי לאפשר למשאית לנסוע בה. כושר ההובלה שלה הוא כ-10 מטר מעוקב לשנייה. מסע המים לכל אורכה של המנהרה נמשך כתשעה ימים. בניית המנהרה החלה בשנת 1972 והסתיימה עשר שנים לאחר מכן. בשנים 1999 ו-2001 נעשו בה תיקונים עקב נפילת סלעים בתוכה, ובשנת 2008 נעשה בה שיפוץ נרחב. חלקה הדרומי של המנהרה חוזק כדי למנוע התמוטטות של תקרתה. במהלך תקופת השיפוץ נעשה שימוש בנהר ונטה (אנ') על מנת לספק מים למטרופולין הלסינקי. מקומו של אגם פיינה בפינלנד (באדום) מראה אגם פיינה ליד פתח המנהרה מאגר סילוולה, שאליו מתנקזת המנהרה המנהרה הארוכה ביותר היא אקוודוקט דלאוור (אנ').
הרולד בקר

הרולד בקר (באנגלית: Harold Becker; נולד ב-25 בספטמבר 1928) הוא במאי קולנוע וטלוויזיה, מפיק וצלם אמריקאי מניו יורק, המזוהה עם תנועת הוליווד החדשה וידוע בעיקר בזכות עבודתו בסוגת המותחנים. העבודות שלו כוללות סרטים כמו "שדה הבצל" (1979), "כיבוי אורות" (1981), "הבוסט" (1988), "ים של אהבה" (1989), "בכוונת זדון" (1993), "סיטי הול" (1996) ו"קוד פרוץ" (1998). לאחר לימודי אמנות וצילום במכון פראט (אנ'), בקר החל את דרכו כצלם סטילס, אך מאוחר יותר ניסה את כוחו בבימוי פרסומות בטלוויזיה, סרטים קצרים וסרטים תיעודיים. בקר עשה את הופעת הבכורה שלו בקולנוע ב-1972 כאשר ביים את "בתו של הרמטמן" יחד עם סוטר האריס. במהלך הקריירה שלו, ביים עבור מדונה את הקליפים של "Crazy for You" ו-"Gambler". בקר זכה בפרס הזהב של פסטיבל הסרטים הבין-לאומי של מנהיים-היידלברג (אנ') על סרטו הקצר "איוואנהו דונלדסון". אתר האינטרנט הרשמי של הרולד בקר הרולד בקר, במסד הנתונים הקולנועיים IMDb (באנגלית) הרולד בקר, באתר AllMovie (באנגלית) הרולד בקר, במסד הנתונים הקולנועיים KinoPoisk (ברוסית) Harold Becker - Visual History Interview, www.dga.org (באנגלית) Sea of Love, 1989-09-15, נבדק ב-2023-01-18 Harold Becker Filmography, web.archive.org, ‏2007-09-28 Harold Becker, IMDb (באנגלית אמריקאית) Hitchens, Gorden. "Film Marathon at Mannheim." Film Comment 3, no. 1 (1965): 43-49. Accessed July 19, 2021.
לורנצו קוסטה

לוֹרֶנְצוֹ קוֹסְטָה (באיטלקית: Lorenzo Costa; סביבות 1460, פרארה – 5 במרץ 1535, מנטובה) היה צייר איטלקי מתקופת הרנסאנס. הוא נולד בפרארה, אך עבר לבולוניה בשנות העשרים המוקדמות לחייו, וככל הנראה הושפע מאסכולת בולוניה (אנ'). עם זאת, אמנים רבים עבדו בשתי הערים, ולכן יש הרואים בו תוצר של אסכולת פרארה (אנ'). ייתכן שהוא למד מקוזימו טורה (אנ'). בשנת 1483 הוא צייר את קישוט המזבח המפורסם בקפלה של משפחת בנטיבוליו (אנ') וציורי קיר אחרים על קירות הקפלה בכנסיית סן ג'אקומו מאג'ורה (אנ'). הוא היה ידיד גדול של פרנצ'סקו פרנצ'ה (אנ'), שהושפע ממנו רבות. בשנת 1509 הוא עבר למנטובה כדי להיות צייר החצר של המרקיז פרנצ'סקו גונזגה (אנ') ואיזבלה ד'אסטה. עבור הסטודיו של האחרונה בארמון הדוכסים (אנ'), הוא צייר את אלגוריית ההכתרה של איזבלה ד'אסטה (אנ') (כיום בלובר) ואת ממלכת קומוס (אנ'), שני ציורים מיתולוגיים המבוססים על שרטוטים של אנדראה מנטניה. הוא מת במנטובה בשנת 1535. גם בניו איפוליטו (אנ') וג'ירולמו היו ציירים, וכך גם בנו של ג'ירולמו, לורנצו קוסטה הצעיר (אנ'). בני זמנו שעבדו איתו או תחתיו כוללים את קוזימו טורה (אנ'), דוסו דוסי (אנ'), לודוביקו מאצולינו (אנ'), לורנצו לאונברונו (אנ') וניקולא פיזאנו. מדיה וקבצים בנושא לורנצו קוסטה בוויקישיתוף לורנצו קוסטה, באתר אנציקלופדיה בריטניקה (באנגלית) לורנצו קוסטה, באתר Discogs (באנגלית) Chisholm, Hugh, ed. (1911). "Costa, Lorenzo". Encyclopædia Britannica. Vol. 7 (11th ed.). Cambridge University Press. ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
בית הכנסת ראה-י דנש

בית הכנסת ראה-י דנש (בפרסית: کنیسای راه دانش) שפירושו בפרסית "דרך הידע" נמצא ברחוב 20 בשכונת אמיר אבאד בטהראן. הבניין בו שוכן בית הכנסת נבנה בשנת 1971 כבניין בן שלוש קומות. בשתי הקומות הראשונות פועל בית ספר בו לומדים 180 תלמידים. במסורת היהודית בטהראן מקובל לשלב בין הוראת מדע ודעת לבין לימוד תורה ותפילות, לכן הוקם בקומה השלישית של הבניין בית כנסת ובו 240 מקומות. בשנת 1981 הממשלה החדשה אסרה על המיעוטים לנהל בתי ספר בסמוך לכנסיות או לבתי כנסת כדי לא לחשוף את התלמידים המוסלמים לדתות אחרות, אך האיסור לא השפיע על פעילותו של בית הכנסת ראה-י דנש. יהודים רבים עזבו את איראן אחרי המהפכה האיראנית, עדיין פוקדים יהודים את בית הכנסת בשבתות ובחגים. בשנת 2009 בית הכנסת עבר שיפוץ גדול יסודי בהשראת בתי הכנסת בירושלים. 7dorim_Admin, کنیسای راه دانش, فرهنگ یهودیان ایران, ‏11 בנובמבר 2020 (בפרסית) Eliz Sanasarian, Religious Minorities in Iran, Cambridge University Press, 13 באפריל 2000, ISBN 978-1-139-42985-6. (באנגלית)
שמיים כחולים (שיר)

Blue Skies (בעברית: שמיים כחולים), הוא שיר שנכתב על ידי אירווינג ברלין ב-1926. Blue Skies הוא אחד משירים פופולריים רבים שמשתמשים ב"ציפור כחולה של אושר" שאצל האינדיאנים הקוצ'טיים ושבט נבאחו היא בעלת משמעות דתית ובנוסף לכך היא גם היוותה אתה ההשרארה לסמליל של טוויטר. האופטימיות הרבה של השיר נמחקת על ידי הסולם המינורי שמעניק לשיר תחושה אירונית. השיר נכתב והולחן ב-1926 כתוספת למחזמר של רוג'רס והארט, בעוד שהמחזמר בוצע רק שלושים ותשע פעמים זכה להצלחה אדירה, שכהקל בערב הפתיחה דרש עשרים וארבעה הדרנים מהזמרת בל בייקר. במהלך החזרה הכללית שכחה בייקר את מילות השיר, כך שברלין שר אותן ממושבו בשורה הראשונה. ב-1927 פורסמה גרסת כיסוי של בן סלווין ( עם להקת ה"Knickerbockers" בדואט עם צ'ארלס קיילי.) והפכה ללהיט. באותה שנה הוא הופיע בסרט "זמר הג'אז" בביצועו של אל ג'ולסון שהיה אחד מהסרטים בעלי הקול הראשונים. ב-1935 בני גודמן ותזמורתו הקליטו גרסה חסרת מילים לשיר. בשנת 1946 הייתה עליה בפופולריות של השיר כאשר בינג קרוסבי הוציא גרסת כיסוי לשיר בסרט "שמיים כחולים" ובנוסף לכך גם קאונט בייסי הוציא גרסת כיסוי משלו לשיר. בינג קרוסבי ודני קיי שרו את השיר בסרט חג מולד לבן מ-1954. וב-1958 אלה פיצג'רלד פרסמה גרסת סקאט של השיר, באלבומה "!Get Happy". השיר גם הושר כמה פעמים ב"מסע בין כוכבים" לרוב על ידי דאטה. השיר הופיע בסרטה הקצר של אן מארי פלמינג מ-2002 "שמיים כחולים" בביצועו של אלסנדרו ג'וליאני. .Blue skies smiling at me .Nothing but blue skies do I see .Blue birds singing a song .Nothing but blue skies from now on .Never saw the sun shining so bright .Never saw things going so right .Noticing the days hurrying by .When you're in love, my how they fly .Blue days, all of them gone .Nothing but blue skies from now on .Blue skies smiling at me .Nothing but blue skies do I see .Bluebirds singing a song .Nothing but blue skies from now on שמיים כחולים מחייכים אליי. אינני רואה דבר מלבד שמיים כחולים. ציפורי כחולות, שרות שיר. שום דבר מלבד שמיים כחולים מעתה ואילך. מעולם לא ראיתי את השמש כל כך בהירה מעולם לא ראיתי דברים מסתדרים כשורה. שם לב לימים הממהרים. כשאתה מאוהב, איך הם עפים. ימים כחולים, כולם נעלמו. שום דבר מלבד שמיים כחולים מעתה ואילך. שמיים כחולים מחייכים אליי. אינני רואה דבר מלבד שמיים כחולים. ציפורי כחולות, שרות שיר. שום דבר מלבד שמיים כחולים מעתה ואילך. 1927: בן סלווין 1927: אירווינג קאופמן 1927: אל ג'ולסון 1938: נט קינג קול 1938: בני גודמן 1941: פרנק סינטרה 1946: בינג קרוסבי 1958: אלה פיצג'רלד 1978: ווילי נלסון מדיה וקבצים בנושא שמיים כחולים בוויקישיתוף Betsy 1926 Irving Berlin’s Music in Films Time article on Irving Berlin An early electronic performance of "Blue Skies" realized on the RCA Mark II Electronic Sound Synthesizer הולידיי אין של אירווינג ברלין, באתר Greater Zion Blue Skies / "שמיים כחולים", באתר Ourboox (באנגלית) Rehak, Melanie (2014-08-08). "Who Made That Twitter Bird?". The New York Times (באנגלית אמריקאית). ISSN 0362-4331. נבדק ב-2023-01-19. Jazz Standards Songs and Instrumentals (Blue Skies), www.jazzstandards.com Laurence Bergreen, As Thousands Cheer: The Life of Irving Berlin, 1996, עמ' 277 Benny Goodman - Blue Skies, נבדק ב-2023-01-19 Canadian Film Encyclopedia - Blue Skies, cfe.tiff.net Irving Berlin – Blue Skies, נבדק ב-2023-01-19
בדרך שלך

בדרך שלך הוא האלבום התשיעי של להקת אתניX שיצא לאור בשנת 2001. האלבום, ששיריו מאופיינים בסגנון של רוק כבד ואלקטרוניקה, הוא למעשה "תמצית" ו"מסלול" חייו של הישראלי הממוצע: לידה, ילדות, נערות, גיוס לצבא והשירות הצבאי, טיול שאחרי צבא, חתונה, עבודה, מילואים וזקנה. מאלבום זה יצאו הסינגלים "תראה עולם" ו"נשרפת מבפנים" (סיגריה ומבט). היא אמרה (מילים: זאב נחמה/לחן: זאב נחמה ותמיר קליסקי) (4:55) תראה עולם (מילים: זאב נחמה/לחן: זאב נחמה ותמיר קליסקי) (4:34) מולדת קטנה (מילים: זאב נחמה/לחן: זאב נחמה ותמיר קליסקי) (3:46) רציתי (מילים: זאב נחמה/לחן: זאב נחמה ותמיר קליסקי) (3:33) לא עוד! (מילים: זאב נחמה/לחן: זאב נחמה ותמיר קליסקי) (4:38) נשרפת מבפנים (סיגריה ומבט) (מילים: זאב נחמה/לחן: זאב נחמה ותמיר קליסקי) (3:41) געגועים (מילים: זאב נחמה/לחן: זאב נחמה ותמיר קליסקי) (5:41) אל תבכי ילדה (מילים: זאב נחמה/לחן: זאב נחמה ותמיר קליסקי) (3:50) שיר האמיצים (מילים: זאב נחמה/לחן: זאב נחמה ותמיר קליסקי) (4:37) שיש (מילים: זאב נחמה/לחן: זאב נחמה ותמיר קליסקי) (4:03) ניצחת בקרב (מילים: זאב נחמה/לחן: זאב נחמה ותמיר קליסקי) (4:02) בלון כתום (מילים: זאב נחמה/לחן: זאב נחמה ותמיר קליסקי) (4:58) זאב נחמה - שירה. תמיר קליסקי - קלידים. גיל אלון, חיים רומנו, גדי בן אלישע, יורם פויזנר וזאב נחמה - גיטרות. גל הדני - תופים. יבגני שפובלוב - קולות בסוף "היא אמרה". מפיק - אודי דגן.
Traîtrise

Traîtrise' (בעברית: בוגדנות) הוא אלבום הבכורה של הזמרת-יוצרת הקנדית־צרפתייה לה זארה. את האלבום הוציאה לאור ב-3 בדצמבר 2021 חברת התקליטים פולידור רקורדס. הוא הגיע למקום ה-82 במצעד האלבומים הצרפתי, והסינגל המוביל מתוכו, "Tu t'en iras", אף זכה לתואר פלטינה מאיגוד תעשיית ההקלטות הצרפתי. Traîtrise, ספוטיפיי
Tu t'en iras

"Tu t'en iras" (בעברית: "אתה תלך") הוא סינגל שהוקלט על ידי הזמרת-יוצרת הקנדית־צרפתייה לה זארה. הוא יצא לאור ב-11 ביוני 2021, על ידי חברת התקליטים פולידור רקורדס, כסינגל מתוך אלבום הבכורה שלה Traîtrise. השיר נכתב והופק על ידי לה זארה, אחמד סגיר, יניק ראסטוגי וזכרי ריימונד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24.5 מיליון השמעות. הווידאו קליפ הרשמי של השיר פורסם ב-16 ביוני 2021 בערוץ היוטיוב הרשמי של לה זארה. נכון ליולי 2023 עומד מונה הצפיות של הקליפ על למעלה מ-23 מיליון צפיות. Tu t’en iras - Single
התרסקות המסוק בברובארי

התרסקות המסוק בברובארי הייתה התרסקות מסוק שהתרחשה ב-18 בינואר 2023, ובמהלכה התרסק מסוק יורוקופטר EC225 סופר פומה ובו שר הפנים של אוקראינה דניס מונסטירסקי, סגנו יבהן ינין (אנ') ומזכיר המדינה יורי לובקוביץ' (אנ') לתוך גן ילדים בברובארי, פרוור של הבירה קייב. בהתרסקות נהרגו ארבעה עשר בני אדם, כולל מונסטירסקי, ינין ולובקוביץ'. בין ההרוגים על הקרקע היה ילד, ו-25 אחרים נפצעו. פקידים אוקראינים, אירופאים ואמריקאים רבים, כולל נשיא אוקראינה וולודימיר זלנסקי, שר החוץ של אוקראינה דמיטרו קולבה, ראש ממשלת אוקראינה דניס שמיהל, נשיא המועצה האירופית שארל מישל, שגרירות ארצות הברית והממלכה המאוחדת באוקראינה ברידג'ט ברינק ומלינדה סימונס ונשיא ארצות הברית ג'ו ביידן, ספדו לקורבנות והביעו את תנחומיהם. המסוק התרסק בערפל. אין אינדיקציה שההתרסקות לא הייתה תאונה. גורמים רשמיים לא נתנו הסבר לסיבת ההתרסקות. שירות הביטחון האוקראיני הכריז כי הוא חוקר סיבות אפשריות להתרסקות, לרבות הפרה של כללי הטיסה, תקלה טכנית וחבלה במסוק. יורי אינהאט, דובר חיל האוויר האוקראיני, הודיע שהתאונה תיחקר גם על ידי צוות ממלכתי מיוחד, שמצופה להחזיר תשובות כעבור מספר שבועות. מדיה וקבצים בנושא התרסקות המסוק בברובארי בוויקישיתוף אוקראינה: שר הפנים נהרג בהתרסקות מסוק ליד גן ילדים, עוד 13 נספו, באתר ynet, 18 בינואר 2023 "Ukraine helicopter crash: What we know so far". Al Jazeera. 18 בינואר 2023. {{cite web}}: (עזרה) "Ukraine crash: Ministers killed as helicopter comes down near nursery". BBC News (באנגלית בריטית). 18 בינואר 2023. ארכיון מ-18 בינואר 2023. נבדק ב-18 בינואר 2023. {{cite news}}: (עזרה) Ogirenko, Valentyn (18 בינואר 2023). "Ukraine's interior minister among 18 dead in helicopter crash". Reuters (באנגלית). ארכיון מ-18 בינואר 2023. נבדק ב-18 בינואר 2023. {{cite news}}: (עזרה) Swails, Maria; Kostenko, Sophie; Tanno, Brent (18 בינואר 2023). "Helicopter crash near Kyiv kills 18, including Ukrainian interior minister". CNN (באנגלית). ארכיון מ-18 בינואר 2023. נבדק ב-18 בינואר 2023. {{cite web}}: (עזרה) "Ukraine's interior minister among 18 killed in helicopter crash outside Kyiv". NBC News. ארכיון מ-18 בינואר 2023. נבדק ב-18 בינואר 2023. {{cite news}}: (עזרה) https://www.reuters.com/world/europe/aircraft-crashes-into-building-outside-ukrainian-capital-kyiv-2023-01-18/#:~:text=The%20SBU%20State%20Security%20Service,intentional%20destruction%20of%20the%20helicopter. "Ukraine's interior ministry leadership killed in helicopter crash". BBC News (באנגלית). 2023-01-18. נבדק ב-2023-01-18. Ukraine’s interior minister killed in helicopter crash, the Guardian, ‏18 בינואר 2023 (באנגלית) Explainer: What we know about helicopter crash that killed children, top officials, Kyiv Independent, ‏2023-01-19 (באנגלית)
מאמי (שיר של אודיה ונועה קירל)

"מאמי" הוא סינגל שהוקלט על ידי הזמרות הישראליות אודיה ונועה קירל. הוא יצא לאור ב-18 בדצמבר 2022, על ידי חברת התקליטים הליקון ארומה מיוזיק. השיר נכתב והולחן על ידי קירל, אודיה, צליל קליפי ומאי ספדיה. ינון יהל השתתף בהלחנת השיר וגם עיבד והפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-649 אלף השמעות. קליפ המילים של השיר, שנוצר על ידי סטודיו Avoxvision, פורסם ביום צאתו ביוטיוב. נכון לינואר 2023 עומד מונה הצפיות של הקליפ על למעלה מ-8 מיליון צפיות. מידע על השיר "מאמי" באתר ספוטיפיי מאמי, ספוטיפיי אודיה ונועה קירל - מאמי (Prod by Yinon Yahel), יוטיוב דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023 מאמי - Single, אפל מיוזיק
יאן סוקונאוטיו

יאן סוקונאוטיו (בפינית: Janne Suokonautio; נולד ב-20 במאי 1968) הוא כדורגלן עבר פיני ששיחק בעמדת הקשר. סוקונאוטיו התחיל את הקריירה שלו המחלקת הנוער של הונקה ובגיל 17 הצטרף לקבוצה הבוגרת. בעונת 1987 חתם בה.י.ק. הלסינקי עמה זכה באליפות כבר בעונתו הראשונה. עונה לאחר מכן הושאל למועדון PTT פורי בה שיחק בחצי עונה שלאחריה חזר להלסינקי. בהמשך הושאל לקומו, אאנדרכט אאלסט והאקה. בעונת 1996 חתם בפינפה ובמהלך העונה הושאל להבידורה מליגת העל הדנית בה שיחק עד ינואר 1997. בקיץ 1997 הצטרף למכבי עירוני אשדוד מהליגה הראשונה בישראל. ב-2 באוגוסט 1997 ערך את הופעת הבכורה שלו בקבוצה בתיקו 1-1 נגד בית"ר ירושלים. בהמשך הקריירה שיחק גם במועדון PK-35, אטלאנטיס,VJS ואנטה וAC ואנטה. לזכותו של סוקונאוטיו 4 הופעות בנבחרת פינלנד כולם היו במשחקי ידידות. ה.י.ק. הלסינקי ליגת העל הפינית: 1987, 1988, 1990, 1992 הגביע הפיני: 1993 יאן סוקונאוטיו, באתר Transfermarkt יאן סוקונאוטיו, באתר National Football Teams יאן סוקונאוטיו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאן סוקונאוטיו".
יורוקופטר EC225 סופר פומה

איירבס הליקופטרס H225 סופר פומה (לשעבר: יורוקופטר EC225 סופר פומה, באנגלית: Eurocopter EC225 Super Puma) הוא מסוק נוסעים ארוך טווח שפותח כגרסה האזרחית למשפחת סופר פומה. זהו מסוק דו-מנועי המסוגל לשאת עד 24 נוסעים ושלושה אנשי צוות. המסוק תוכן למשימות תובלת אח"מים, תובלות לאסדות קידוח וכדומה. המסוק סומן מחדש בשנת 2015 כ-H255 כאשר חברת יורוקופטר שינתה את שמה לאיירבוס הליקופטרס. למסוק דגם צבאי המסומן כ-EC725 שמאוחר יותר סומן כ-H225M. מדיה וקבצים בנושא יורוקופטר EC225 סופר פומה בוויקישיתוף ערך זה הוא קצרמר בנושא מסוקים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
פרנק רבריווני

פרנק רבריווני (בצרפתית: Franck Rabarivony; נולד ב-15 בנובמבר 1970) הוא כדורגלן צרפתי-מלגשי ששיחק בעמדת המגן השמאלי. רבריווני התחיל את הקריירה שלו במחלקת הנוער של אוסר ובגיל 18 הצטרף לקבוצת המילואים של המועדון. ב-19 בדצמבר 1992 ערך את הופעת הבכורה שלו בקבוצה הבוגרת בניצחון 1-4 נגד לה הבר. בקיץ 1998 חתם בריאל אוביידו מהלה ליגה. בהמשך שיחק גם בוויטוריה דה גימארייש וסקודה קסנתי. בקיץ 2003 חתם בלה טמפון מראוניון במדיה שיחק 5 עונות. בשנת 2003 הצטרף לנבחרת מדגסקר אותה ייצג בזכות מוצא הוריו. ב-11 באוקטובר 2003 ערך את הופעת הבכורה שלו בנבחרת בתיקו 1-1 נגד בנין. אוסר ליגת העל הצרפתית: 1995/1996 קופה דה פראנס: 1993/1994, 1995/1996 גביע האינטרטוטו: 1997 לה טמפון ליגת העל של ראוניון: 2003/2004, 2004/2005, 2005/2006, 2006/2007 קופה דה ראוניון: 2007/2008 פרנק רבריווני, באתר Transfermarkt פרנק רבריווני, באתר WorldFootball.net פרנק רבריווני, באתר National Football Teams פרנק רבריווני, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנק רבריווני".
האורל (אזור גאוגרפי)

האורל (ברוסית: Урал) הוא אזור גאוגרפי הממוקם מסביב להרי אורל, בין המישורים המזרח אירופיים למערב סיביר. האזור נחשב לחלק מהערבה האירואסייתית. הגבול בין אירופה לאסיה עובר בצד המזרחי של הרי אורל. אזור האורל שוכן ברובו בתוך רוסיה אך חלק קטן ממנו נמצא גם בחלק הצפון-מערבי של קזחסטן. המרכז ההיסטורי של אזור האורל היא העיירה צ'רדין אשר במחוז פרם. בעקבות המהפכה הרוסית בשנת 1917 ומלחמת האזרחים שבאה לאחר מכן המרכז המנהלי של אזור האורל הועבר לסברדלובסק (כיום יקטרינבורג). מרכז יקטרינבורג הר מנראגה זוהר הקוטב בצפון אזור האורל
גייב ואסקז

גבריאל ואסקז (באנגלית: Gabriel Vasquez; נולד ב-3 באוגוסט 1984) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת ניו מקסיקו. הוא נבחר לתפקיד בבחירות 2022 לאחר שגבר על נציגת המחוז המכהנת איבט הרל. טרם היבחרו לקונגרס היה חבר מועצת העיר לאס קרוסס שבניו מקסיקו. ואסקז נולד באל פאסו שבטקסס, וגדל בסיודאד חוארס שבמקסיקו. בשנת 2008 השלים באוניברסיטת המדינה של ניו מקסיקו לימודי תואר ראשון באנגלית ובעיתונאות. במהלך לימודיו הגבוהים היה ואסקז העורך החדשות הראשי של "The Round Up", העיתון המנוהל בידי הסטודנטים באוניברסיטת המדינה של ניו מקסיקו. בשנים 2008–2011 היה העיתון הקהילתי "Las Cruces Bulletin". בשנת 2011 נתמנה למנכ"ל לשכת המסחר ההיספנית בלאס קרוסס. מ-2013 עד 2015 שימש כנציג שטח של הסנאטור מרטין היינריך. בשנים 2015 ו-2016 עבד ואסקז כסגן נשיא לענייני תקשורת ב-"First Focus", ארגון הועסק בדיפלומטיה ציבורית בוושינגטון הבירה. בין השנים 2016–2018 היה מנהל קשרי הקהילה של הפדרציה לחיות בר בניו מקסיקו, ולאחר מכן שימש כסגן מנהל הסניף של "Wilderness Society" בניו מקסיקו. מ-2019 ועד 2021 עבד כסגן מנהל הקרן השימור המערבית במשרד הקרקעות הפדרלי של מחלקת התחבורה של ארצות הברית. במקביל, בשנים 2017–2021, היה ואסקז חבר מועצת העיר לאס קרוסס. בבחירות 2022 היה ואסקז מועמד המפלגה הדמוקרטית לייצוג מחוז הקונגרס השני של ניו מקסיקו בבית הנבחרים של ארצות הברית. במהלך מסע הבחירות הרבה לתקוף את ממשל נשיא ארצות הברית לשעבר דונלד טראמפ ואף השווה אותו לקו קלוקס קלאן. ב-8 בנובמבר 2022 גבר על נציגת המחוז המכהנת איבט הרל, מועמדת המפלגה הרפובליקנית, בהפרש זעום בן כ-1,300 קולות. גבולות המחוז שורטטו מחדש לאחר מפקד האוכלוסין של ארצות הברית ב-2020, מה שהפך את המחוז שנטה בעבר לצד הרפובליקני לתחרותי יותר. ב-3 בינואר 2023, עם התכנסות הקונגרס ה-118 של ארצות הברית, ואסקז הושבע לתפקידו. מדיה וקבצים בנושא גייב ואסקז בוויקישיתוף אתר האינטרנט הרשמי של גייב ואסקז בבית הנבחרים האמריקאי (באנגלית) גייב ואסקז, ברשת החברתית אקס (טוויטר) גייב ואסקז, באתר המדריך הביוגרפי של הקונגרס של ארצות הברית (באנגלית) Las Cruces City Councilor Gabe Vasquez Says He's Running For Congress, באתר KRWG‏, 15 בספטמבר 2021 (באנגלית) מיקל מקדוויט, Las Cruces City Councilor Gabe Vasquez announces congressional run, באתר Las Cruces Sun-News‏, 15 בספטמבר 2021 (באנגלית) Gabe Vasquez On His Run For NM's Second Congressional District Democratic Nomination, באתר KSFR‏, 8 באוקטובר 2021 (באנגלית) אם סטק, Running as a moderate, New Mexico Democratic congressional candidate deletes progressive tweets, באתר CNN‏, 14 באוקטובר 2022 (באנגלית) ג'וליה מולנר, Democrat Gabe Vasquez defeats Republican incumbent in New Mexico, באתר The Hill‏, 10 בנובמבר 2022 (באנגלית)
שחרר אותי

"שחרר אותי" הוא סינגל שהוקלט על ידי הזמרת נועה קירל, הראפר פלד והצמד המוזיקלי דולי ופן. הוא יצא לאור ב-28 ביוני 2022, על ידי חברת התקליטים D-Music. נכתב על ידי פלד, אבי אוחיון, מתן דרור ודולי ופן, שגם הפיקו אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות. הווידאו קליפ הרשמי של השיר פורסם ביום צאתו. נכון לינואר 2023 עומד מונה הצפיות של הקליפ על למעלה מ-2.5 מיליון צפיות. שחרר אותי, אפל מיוזיק
לא הכל מן אללה

"לא הכל מן אללה" הוא שיר של הראפר הישראלי איזי. השיר יצא בתור סינגל ב-6 ביולי 2015 כחלק מאלבום האולפן השני של איזי, לא לילדים. השיר נכתב והולחן על ידי איזי אשר שלח לעמיתו, המפיק הישראלי ג'ורדי, שהיה בתחילת דרכו, סקיצה של השיר, כך שהשיר עובד והופק על ידי "ג'ורדי". על תהליך יציאת השיר סיפר איזי: השיר התבשל אצלי במשך תקופה בה נחשפתי לאמירות גזעניות ברשתות החברתיות על ידי בכירי ציבור בטלוויזיה, מאנשים ברחוב ולפעמים גם מאנשים קרובים. — פרצופה של המדינה: צפו בקליפ החדש של איזי, באתר ynet, 27 באוגוסט 2015 בנוסף, "איזי" הביע תקווה שהשיר ישפיע על הדור הצעיר: כולי תקווה שהקהל הצעיר ששומע את השירים שלי יבין שיהיה הרבה נעים לכולנו לחיות פה אם נתייחס לבני אדם כפי שהיינו רוצים שיתייחסו אלינו, מבלי לייחס חשיבות למקום ממנו הסבתא של אותו אדם עלתה לארץ, לצבע עורו לנטיותיו או השקפת עולמו. — פרצופה של המדינה: צפו בקליפ החדש של איזי, באתר ynet, 27 באוגוסט 2015 השיר יצא ב-6 ביולי 2015 ועם יציאתו הועלה השיר לערוץ היוטיוב של איזי ונכון לינואר 2023 צבר סרטון השיר מעל לכ-4 מיליון צפיות. באתר פרוגי תואר השיר כבעל מסר ענק ורלוונטי במיוחד, בעוד נדב מנוחין מאתר וואלה כתבה: "בשנה של ניהיליזם מוחלט, לא הכל מן אללה הוא בדיוק ההפך", וכללה את השיר ברשימת 50 השירים שצריך לקחת משנת תשעו. הוידאו-קליפ של השיר יצא ב-27 באוקטובר 2015, הוא הופק על ידי חברת "ROMS" ובוים ונערך על ידי רומן בוצ'אצקי. על תהליך הצילומים התבטא איזי: הקליפ צולם ביפו, ופשוט צילמנו את מה שנראה לנו כ'החברה הישראלית על כל גווניה', קליפ שמראה את החברה שלנו בצורה הכי פשוטה ונקייה. — פרצופה של המדינה: צפו בקליפ החדש של איזי, באתר ynet, 27 באוגוסט 2015 נכון לינואר 2023 מונה סרטון הקליפ מעל לכמיליון צפיות ביוטיוב. באוקטובר 2015, בהפקת MTV ישראל ביצע איזי את השיר בבית הנשיא בנוכחות נשיא מדינת ישראל רובי ריבלין. ביולי 2019 ביצע איזי את השיר בגלגלצ. סרטון השיר "לא הכל מן אללה" באתר יוטיוב איזי - לא הכל מן אללה | רשמי // E-Z - Not everything is from Allah, סרטון בערוץ "E-Zofficial", באתר יוטיוב (אורך: 03:41) הילה זבולון, רגע לפני הצום: השירים שיעזרו לכם לעשות חשבון נפש, באתר פרוגי, ‏באוגוסט 2020 נדב מנוחין‏, עובר ושב: 50 השירים שצריך לקחת משנת תשע"ו - מקומות 41–50, באתר וואלה, 23 בספטמבר 2016 איזי - לא הכל מן אללה | קליפ רשמי E-Z - Not everything is from Allah, סרטון בערוץ "E-Zofficial", באתר יוטיוב (אורך: 03:42) לא הכל מן אללה עם נשיא המדינה רובי ריבלין, סרטון בערוץ "E-Zofficial", באתר יוטיוב (אורך: 02:56) איזי - לא הכל מן אללה (לייב מהאולפן השקוף בחוף סירונית בנתניה), סרטון בערוץ "גלגלצ, הערוץ הרשמי", באתר יוטיוב (אורך: 02:56) המצעד השבועי 27.08.2015 המצעד השבועי 27.08.2015, באתר המצעד הרשמי של גלגלצ ספיישל הראשון לראשון 2018, באתר המצעד הרשמי של גלגלצ ***EZ- לא הכל מן אללה*** מקום 3... - דנה לוגסי יחסי ציבור, באתר פייסבוק, ‏23 באוגוסט 2015
Lucky (שיר של ג'ובל)

Lucky (בעברית: בר מזל) הוא סינגל שהוקלט על ידי הצמד המוזיקלי השוודי ג'ובל בהשתתפות הזמרת הישראלית נועה קירל. הוא יצא לאור ב-9 בספטמבר 2022, על ידי חברת התקליטים וורנר מיוזיק שוודיה, כסינגל שלא מתוך אלבום אולפן. השיר נכתב על ידי דוד לינדגרין זכריהס, ויקטור סטיוסטרום וג'ובל, שגם הפיקו אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.2 מיליון השמעות. הווידאו קליפ הרשמי פורסם ביום צאת השיר בערוץ היוטיוב של ג'ובל. נכון לינואר 2023 עומד מונה הצפיות של הקליפ על למעלה מ-160 אלף צפיות. Lucky (feat. Noa Kirel) - Single, אפל מיוזיק